Publication: Magyar Közlöny
Issue: MK-2004-199 (Year: 2004, Number: 199)
Era: 2004-2010
Section: megállapodásának a tárgya, addig a közjegyzõi szolgáltatás ellenértéke a jogszabály [14/1991. (XI. 26.) IM rendelet] által meghatározott (Ktv. 6. §). A közjegyzõ a fél részére – az aláírási címpéldány tervezet kivételével – nem is
Paragraph Index: 1089

1. Az OÉT megtárgyalta a szakképzés fejlesztési stratégiáját, valamint a végrehajtáshoz szükséges intézkedésekre vonatkozó kormányzati javaslatot. A szociális partnerek támogatták a szakképzés fejlesztési tervét. Szorgalmazták, hogy szakképzés, a gazdaság és a képzésben résztvevõk közötti információs rendszer kiépüljön. A kapcsolatfejlesztés, valamint a szakképzés és a gazdaság jobb összhangjának megteremtése érdekében egyetértettek azzal, hogy mielõbb kidolgozásra kerüljön a szakképzésben együttmûködõ partnerek bevonásával az érdekegyeztetés új formái. A munkaadói oldal hangsúlyozta, hogy a feladatok végrehajtásához – mint ezt az Európai Unió is javasolja – szükség van a szociális partnerek közremûködésének bõvítésére és a gazdasági ágazatok elvárásainak fokozottabb figyelembevételére. Javasolták, hogy az Országos Képzési Jegyzék korszerûsítésekor a jóváhagyási folyamat rövidítése mellett, rendezni kell a nem OKJ-s szakmák szabályozását is. A minõség javítása érdekében kiemelték az oktatók képzésénél a gyakorlat megismerését és a vizsgáztatás korszerûsítését. Hangsúlyozták, hogy a szakképzés fejlesztésének összhangban kell lenni más makrogazdasági, ágazati és területi stratégiákkal. A munkavállalói oldal szerint a szakképzési stratégia szervesen összefügg a készülõ felnõttoktatási reformmal és szükségessé teszi az átfogó közoktatási reformot. A munkavállalói oldal alapvetõen fontosnak tartotta az iskola és munkahely egyensúlyát a szakoktatásban, miután az elõbbi az elméleti, az utóbbi a gyakorlati ismeretek megszerzésének a helye. Ezért javasolta, hogy meg kell teremteni annak a lehetõségét, hogy a vállalkozások a jelenleginél jobban vegyék ki a részüket a gyakorlati szakoktatásból.

Source: https://magyarkozlony.hu/hivatalos-lapok/14be63449a6b56b7c0f954b619e86838f55c8142/dokumentumok/c45a8cc36ce82c10ac224100a676a038f142b292/letoltes